Diari Oficial de la Generalitat Valenciana


Sumari del DOGV 3045, del 29-07-1997 (1997/9396)

RESOLUCIÓ de 22 de juliol de 1997, de la Conselleria de Benestar Social, per la qual es modifiquen els crèdits que financen els serveis socials regulats en l'Ordre de 14 de novembre de 1996.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3045

Data del DOGV
:   29-07-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/9396


Data del document
:   22-07-1997

Organisme emissor
:   Conselleria de Benestar Social

Tipus de document
:   Resolució

Anàlisi jurídica

RESOLUCIÓ de 22 de juliol de 1997, de la Conselleria de Benestar Social, per la qual es modifiquen els crèdits que financen els serveis socials regulats en l'Ordre de 14 de novembre de 1996.  
El dia 14 de novembre de 1996 es va dictar l'Ordre de la Conselleria de Treball i Afers Socials per la qual es regulen i convoquen ajudes en matèria de Serveis Socials per a 1997 (DOGV núm. 2.880, de 29 de novembre de 1996). Aquesta ordre va ser tramitada pel procediment anticipat, raó per la qual no s'hi va poder indicar el finançament corresponent.  
De conformitat amb això, i per a complir allò que disposa el número 11 de l'article 47 de la Llei d'Hisenda Pública, text refós, aquesta Conselleria va dictar una Ordre, el dia 17 de febrer de 1997 (DOGV. núm. 2.935, de 21 febrer de 1997) i una altra Ordre el dia 3 d'abril de 1997, en les quals es publicaven els crèdits pressupostaris que finançarien l'Ordre esmentada més amunt, (DOGV núm. 2.971, de 15 d'abril de 1997), alhora que s'hi establia els sistema de pagament i de justificació de les ajudes citades. Posteriorment, s'ha dictat una Ordre el 2 de maig de 1997, de la Conselleria de Benestar Social, per la qual es modifiquen els crèdits que financen els serveis socials regulats en la ja citada Ordre de 14 de novembre de 1996 (DOGV núm. 2.992, de 15 de maig de 1997).  
No obstant això, una vegada transcorregut un temps des de les ordres citades, i a la vista de totes les sol·licituds d'ajudes considerades favorablement per les comissions de Valoració creades a aquest efecte, procedeix realitzar diversos ajustaments en les quantitats destinades a cadascun dels sectors d'actuació involucrats en l'Ordre de 14 de novembre de 1996, i incrementar en termes nets el finançament d'aquesta en 161.009.788 de PTA. aproximadament, a costa d'un esforç de reducció de la despesa en altres línies de subvenció del programa pressupostari 66.87.623.32 "Serveis Socials" no incloses en l'Ordre abans esmentada.  
Per tant, d'acord amb tot allò exposat, i en compliment d'allò que disposa l'últim paràgraf de l'article 1 de l'Ordre de 3 d'abril de l'any actual, resolc:  
Primer  
Modificar les quantitats publicades en l'esmentada Ordre en aquests termes:  
1. Línia 402/97 "Serveis Socials Generals" (Projecte 228): increment de 270.408.486 de PTA, i passa de 7.661.195.512 PTA. a 6.140.609.676 PTA.  
2. Línia 405/97 "Programes d'Acció Comunitària" (Projecte 1.827): increment de 53.038.693 PTA, i passa de 09.214.164 PTA. a 460.352.561 PTA.  
3. Línia 406/97 "Serveis Socials Especialitzats-Tercera Edat" (Projecte 1.326): increment de 93.366.804 PTA, i passa de 959.632.696 PTA. a 865.199.187 PTA.  
4. Línia 411/97 "Programes de Tercera Edat" (Projecte 2.188): increment de 06.725.274 de PTA, i passa de 59.144.612 PTA. a 580.504.147 PTA.  
5. Línia 418/97 "Programa de Discapacitats" (Projecte 2.189): increment de 18.925.182 PTA, i passa de 84.708.332 PTA. a 87.064.623 PTA.  
6. Línia 421/97 "Serveis Socials Especialitzats-Menors" (Projecte 1.327): increment de 95.710.427 PTA, i passa de 353.526.727 PTA. a 395.077.940 PTA.  
7. Línia 423/97 "Prog. Experiment. Prevenc. Mals Tractes" (Projecte 2.193): increment de 720.319 PTA, i passa de 20.576.024 de PTA. a 60.049.849 PTA.  
8. Línia 424/97 "Mesures Judicials Menors en Règim Obert" (Projecte 2.194): increment de 35.113.810 PTA, i passa de 13.664.099 PTA. a 40.681.168 PTA.  
9. Línia 425/97 "Programes del Menor" (Projecte 2.195): increment de 92.836.339 PTA, i passa de 13.569.830 PTA. a 37.430.633 PTA.  
10. Línia 429/97 "Integració Social Poble Gitano" (Projecte 1.331): increment de 75.500.543 PTA, i passa de 48.207.488 PTA. a 807.737.360 PTA.  
11. Línia 430/97 "Projecte Horitzó Desafavorits" (Projecte 2.234): increment de 5.100.000 PTA, i passa de 44.028.019 PTA. a 60.390.553 PTA.  
No s'alteren els imports de la resta de les línies que finança l'Ordre de 14 de novembre de 1996.  
Els crèdits que resulten d'aquesta modificació tenen caràcter màxim i no podran concedir-se subvencions una vegada exhaurits aquests crèdits, circumstància que caldrà publicar en el Diari Oficial de la Generalitat Valenciana.  
Segon  
Publicar aquesta resolució en el Diari Oficial de la Generalitat Valenciana.  
València, 22 de juliol de 1997.- La consellera de Benestar Social: Marcela Miró Pérez.